MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 49599/23.08.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul :

# RAPORT DE SPECIALITATE

la proiectul de hotărâre pentru modificarea HCL nr. 161/27.06.2013 privind trecerea din administrarea Consiliului local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent

Prin Hotărârea Consiliului Local al municipiului Satu Mare nr.161/27.06.2013, clădirile necesare desfășurării procesului de învățământ împreună cu terenul aferent acestora au fost date în administrarea unităților de învățământ preuniversitar de stat. De la data aprobării, această hotărâre a suferit o serie de modificăriși completări în ceea ce privește Anexa nr.1, ultima modificare fiind aprobată prin Hotărârea Consiliului Local al municipiului Satu Mare nr. 280/25.08.2022.

Prin adresa Colegiului Național ” Kölcsey Ferenc” nr. 4741/23.08.2023 înregistrată la Primăria municipiului Satu Mare sub nr. 49668/23.08.2023 aceștia solicită transmiterea în administrare a imobilelor ,, Sală de box ,, aflat în curtea colegiului, în vederea desfășurării activităților sportive de către elevii care care își desfășoară activitatea în unitatea de învățământ.

Drept urmare, propunem darea în administrare Colegiului Național ” Kölcsey Ferenc” asupra imobilelor situate în Satu Mare, str. Mihai Eminescu nr. 1, după cum urmează:

1. Sală de box identificată cu nr. cadastral 177509 -C1 având suprafața construită la sol de 311 mp, nr. inventar 104340 cu valoare de inventar 60,777.00 lei
2. Teren aferent identificat cu nr. cadastral 177509 având suprafața construită la sol de 428 mp, nr. inventar T1696 cu valoare de inventar 2469,319.00 lei

Urmare a Hotărârii Consiliului Local Satu Mare nr. 11/26.01.2023 conform căreia s-a aprobat rețeaua școlară a unităților de învățământ preuniversitar din municipiul Satu Mare pentru anul școlar 2023-2024, Creșa Dumbrava Minunată si terenul aferent acesteia, a trecut la Liceul Teologic Ortodox ,, Nicolae Steindhardt “

În acest sens se impune retragerea dreptului de administrare asupra spațiilor în care își desfășoară activitatea creșa Dumbrava minunată instituit în favoarea ,, Creșa Satu Mare ,, urmând ca acestea să fie date în administrare Liceul Teologic Ortodox ,, Nicolae Steindhardt “.  , după cum urmează:

1. Creșa *Dumbrava minunată ,* clădire în suprafață de 140 mp, nr. de inventar 102938.4 cu valoare de inventar 230,265.43 lei
2. Teren aferent în suprafață de 446 mp , nr de inventar 1107.4T cu valoare de 68,188.02 lei

Având în vedere lucrările de construcții aferente investiției ,, Modernizare infrastructură educațională Grădinița nr.7,, se impune modificarea valorii de inventar ce figurează la poziția nr.7 din Anexa nr.1 la Hotărârea Consiliului Local Satu Mare nr. 161/27.06.2013, valoare nouă rezultată în urma reabilitării fiind de 4.816.369,30 lei.

Deasemenea având în vedere omiterea printr-o eroare materială, este necesară remedierea prin completarea poziției 34 din Anexa 1 la Hotărârea Consiliului Local Satu Mare nr.161/27.06.2013, cu nr.CF 153534.

Potrivit prevederilor art. 112 alin (2) din Legea educației Naționale nr. 1/2011, cu modificările și completările ulterioare*, ”Terenurile şi* *clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare”* coroborat cu alin (9) *”Înţelesul sintagmei «celelalte componente ale bazei materiale», prevăzută la alin. (2)-(4), cuprinde bunuri imobile şi mobile afectate în mod direct şi special funcţionării învăţământului, ca serviciu public, pentru satisfacerea interesului general, astfel: spaţii pentru procesul de învăţământ, mijloace de învăţământ, bunuri mobile dobândite în urma implementării de proiecte, cu finanţare rambursabilă sau nerambursabilă, biblioteci, ateliere şcolare, ferme didactice, terenuri agricole, cămine, internate,…. Aceste componente ale bazei materiale sunt inalienabile, insesizabile şi imprescriptibile pe toată durata utilizării în sistemul de învăţământ.”*

Totodată potrivit prevederilor art.20 din Legea educației naționale nr. 1/2011 , cu modificările și completările ulterioare, ” *Autoritățile administrațioiei publice locale asigură,în condițiile legii, buna desfășurare a învățământului preuniversitar în localitățile în care aceasta își desfățoară activitatea.* ,,

Luând în considerare cele prezentate mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

Şef serviciu,

Mihaela Faur

Munich Diana/2 ex